Ääni liittyy Landis&Gyr-merkkisen mittarin automaattiseen etäkytkentä-/etäkatkaisulaitteen toimintavalmiuden tarkistukseen. Tarkistus tehdään kerran vuorokaudessa ja ajankohta määräytyy siitä, milloin etäkytkentä-/katkaisulaitetta on viimeksi käytetty tai milloin mittarilta on ollut sähköt katkaistuna. Tarkistusajankohta siirtyy noin viisi minuuttia aikaisemmaksi joka vuorokausi. Naksahduksen ajankohtaa voi siirtää itselleen sopivaan ajankohtaan joko katkaisemalla sähköt hetkeksi mittarissa olevalla ohjauspainikkeella tai asunnon pääkytkimestä. Tällöin toimintavalmiuden testaus tapahtuu seuraavan kerran 24 tunnin kuluttua.